钦定古今图书集成/理学汇编/学行典/第075卷 > 王守仁传习录 > 《语录》
## 钦定古今图书集成/理学汇编/学行典/第075卷 > 王守仁传习录 > 《语录》

厚薄。比如身是一体，把手足捍头目，岂是偏要薄手
足？其道理合如此。禽兽与草木同是爱的，把草木去
养禽兽又忍得；人与禽兽同是爱的，宰禽兽以养亲，
与供祭祀，燕宾客，心又忍得。至亲与路人同是爱的，
如箪食豆羹，得则生，不得则死，不能两全，宁救至亲，
不救路人，心又忍得：这是道理合该如此，及至吾身
与至亲，更不得分别彼此厚薄。盖以仁民爱物皆从
此出，此处可忍，更无所不忍矣。《大学》所谓“厚薄”，是良
知上自然的条理，不可逾越，此便谓之义；顺这个条
理，便谓之礼；知此条理，便谓之智；终始是这条理，便
谓之信。